CELEX: 32008R1313
Language: hu
Date: 2008-12-10 00:00:00
Title: A Bizottság 1313/2008/EK rendelete ( 2008. december 19. ) a mezőgazdasági termékek belső piacon és harmadik országokban történő megismertetésével és promóciójával kapcsolatos intézkedésekről szóló 3/2008/EK tanácsi rendelet alkalmazására vonatkozó részletes szabályok megállapításáról szóló 501/2008/EK rendelet módosításáról

20.12.2008   
            
            
               HU
            
            
               Az Európai Unió Hivatalos Lapja
            
            
               L 344/61
            
         
      A BIZOTTSÁG 1313/2008/EK RENDELETE
   
   (2008. december 19.)
   a mezőgazdasági termékek belső piacon és harmadik országokban történő megismertetésével és promóciójával kapcsolatos intézkedésekről szóló 3/2008/EK tanácsi rendelet alkalmazására vonatkozó részletes szabályok megállapításáról szóló 501/2008/EK rendelet módosításáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a mezőgazdasági termékek belső piacon és harmadik országokban történő megismertetésével és promóciójával kapcsolatos intézkedésekről szóló, 2007. december 17-i 3/2008/EK tanácsi rendeletre (1) és különösen annak 4., 5. és 15. cikkére,
   mivel:
   
               (1)
            
            
               A borpiac közös szervezéséről szóló, 2008. április 29-i 479/2008/EK tanácsi rendelettel (2) történt módosítás következtében a 3/2008/EK rendelet 2. és 3. cikke a Közösség borainak új megnevezéseiről, a felelősségteljes alkoholfogyasztási magatartásról és a veszélyes alkoholfogyasztással összefüggő ártalmakról szóló tájékoztató intézkedések végrehajtását írja elő. Ezért az 501/2008/EK bizottsági rendeletet (3) ennek megfelelően ki kell igazítani.
            
         
               (2)
            
            
               Az 501/2008/EK rendelet I. melléklete rögzíti a témakörök és termékek jegyzékét, valamint a belső piaci promócióra vonatkozó iránymutatásokat.
            
         
               (3)
            
            
               Az 501/2008/EK rendelet II. melléklete rögzíti azon termékek jegyzékét, amelyek harmadik országban promóciós intézkedések tárgyát képezhetik, valamint azon piacok jegyzékét, amelyekben végrehajthatók ilyen intézkedések.
            
         
               (4)
            
            
               Az 501/2008/EK rendelet III. melléklete rögzíti a különböző ágazatok éves költségvetéseinek tájékoztató jellegű összegét.
            
         
               (5)
            
            
               Figyelemmel a 3/2008/EK rendeletben történt módosításokra, ennek megfelelően módosítani kell az 501/2008/EK rendelet I., II. és III. mellékletét.
            
         
               (6)
            
            
               Az e rendeletben előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,
            
         ELFOGADTA EZT A RENDELETET:
   1. cikk
   Az 501/2008/EK rendelet I., II. és III. melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő hetedik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2008. december 19-én.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 3., 2008.1.5., 1. o.
   
      (2)  HL L 148., 2008.6.6., 1. o.
   
      (3)  HL L 147., 2008.6.6., 3. o.
   
      MELLÉKLET
      Az 501/2008/EK rendelet I., II. és III. melléklete a következőképpen módosul:
      
                  1.
               
               
                  Az I. melléklet a következőképpen módosul:
                  
                              a)
                           
                           
                              az „A. TÉMAKÖRÖK ÉS TERMÉKEK JEGYZÉKE” részben a tizenegyedik francia bekezdés helyébe a következő szöveg lép:
                              
                                          „—
                                       
                                       
                                          oltalom alatt álló eredetmegjelöléssel vagy oltalom alatt álló földrajzi jelzéssel ellátott borok, a borszőlő fajtájának jelzésével ellátott borok,”
                                       
                                    
                        
                              b)
                           
                           
                              a „B. IRÁNYVONALAK” részben a „MEGHATÁROZOTT TERMŐHELYRŐL SZÁRMAZÓ MINŐSÉGI BOROK, FÖLDRAJZI JELZÉSSEL ELLÁTOTT ASZTALI BOROK” című iránymutatás helyébe a következő szöveg lép:
                              „OLTALOM ALATT ÁLLÓ EREDETMEGJELÖLÉSSEL VAGY OLTALOM ALATT ÁLLÓ FÖLDRAJZI JELZÉSSEL ELLÁTOTT BOROK, A BORSZŐLŐ FAJTÁJÁNAK JELZÉSÉVEL ELLÁTOTT BOROK
                              1.   Általános helyzetértékelés
                              Az ágazatot a bőséges termelés jellemzi, amely azonban a fogyasztás stagnálásával, sőt egyes borfajták esetében hanyatló tendenciájával, illetve a harmadik országokból származó kínálat növekedésével néz szembe.
                              2.   Célok
                              
                                          —
                                       
                                       
                                          A fogyasztók tájékoztatása a Közösség borainak választékáról, minőségéről, előállítási feltételeiről, valamint a tudományos tanulmányok eredményeiről
                                       
                                    
                                          —
                                       
                                       
                                          A fogyasztók tájékoztatása a felelősségteljes szeszesital-fogyasztásról és az alkohollal való visszaélés veszélyeiről.
                                       
                                    3.   Célcsoportok
                              
                                          —
                                       
                                       
                                          Forgalmazók
                                       
                                    
                                          —
                                       
                                       
                                          Fogyasztók, kivéve a 2001/458/EK tanácsi ajánlásban (1) említett fiatalokat és serdülőkorúakat
                                       
                                    
                                          —
                                       
                                       
                                          A vélemény formálói: újságírók, gasztronómiai szakemberek
                                       
                                    
                                          —
                                       
                                       
                                          Szálloda- és vendéglátó-ipari oktatási intézmények.
                                       
                                    4.   Főbb üzenetek
                              
                                          —
                                       
                                       
                                          A közösségi szabályozás szigorú előírásokat tartalmaz a termelésre, a minőségről tett megállapításokra, a címkézésre és a forgalmazásra vonatkozóan, ezáltal biztosítja a fogyasztók részére a kínált borok minőségét és visszakövethetőségét
                                       
                                    
                                          —
                                       
                                       
                                          A Közösség különféle eredetű borainak igen nagy választékából való választás lehetőségének öröme
                                       
                                    
                                          —
                                       
                                       
                                          Tájékoztatás a Közösségben folytatott bortermelésről és annak kapcsolódásáról a regionális és helyi feltételekhez, kultúrákhoz és ízekhez
                                       
                                    
                                          —
                                       
                                       
                                          Tájékoztatás a felelősségteljes italfogyasztási módokról és az alkohol okozta ártalmakról.
                                       
                                    5.   Főbb kommunikációs csatornák
                              
                                          —
                                       
                                       
                                          Tájékoztatási akciók és PR-kapcsolatok
                                       
                                    
                                          —
                                       
                                       
                                          A forgalmazók és a vendéglátóiparban tevékenykedők képzése
                                       
                                    
                                          —
                                       
                                       
                                          Kapcsolattartás a szaksajtóval
                                       
                                    
                                          —
                                       
                                       
                                          Egyéb olyan eszközök (internetes honlap, szórólapok és prospektusok), amelyek segítik a fogyasztókat a választásban
                                       
                                    
                                          —
                                       
                                       
                                          Bemutatók és vásárok: több tagállam termékeit bemutató standok.
                                       
                                    6.   A programok időtartama
                              12–36 hónap, elsőbbséget biztosítva a minden egyes szakaszra célokat megállapító többéves programoknak.
                           
                        
            
                  2.
               
               
                  A II. mellékletben az „A. AZON TERMÉKEK JEGYZÉKE, AMELYEK HARMADIK ORSZÁGBAN PROMÓCIÓS INTÉZKEDÉSEK TÁRGYÁT KÉPEZHETIK” rész ötödik és hatodik francia bekezdése helyébe a következő szöveg lép:
                  
                              „—
                           
                           
                              Oltalom alatt álló eredetmegjelöléssel vagy oltalom alatt álló földrajzi jelzéssel ellátott borok, a borszőlő fajtájának jelzésével ellátott borok
                           
                        
                              —
                           
                           
                              oltalom alatt álló földrajzi jelzéssel ellátott szeszes italok”.
                           
                        
            
                  3.
               
               
                  A III. melléklet 11. pontja helyébe az alábbi szöveg lép:
                  
                              „11.
                           
                           
                              oltalom alatt álló eredetmegjelöléssel vagy oltalom alatt álló földrajzi jelzéssel ellátott borok, a borszőlő fajtájának jelzésével ellátott borok: 12 millió EUR”.
                           
                        
            
         (1)  HL L 161., 2001.6.16., 38. o.”